Sist endret: 25.5.2023

**Eksempel på søknadsbrev**

NVE – Konsesjonsavdelingen

Postboks 5091 Majorstua

0301 Oslo

25.05.2023

Søknad om konsesjon for nedlegging av xxx

Xxxx ønsker å legge ned xxx i xxx elva/vatnet i xxx kommune i xxx fylke, og søker om følgende tillatelser:

**I Etter vannressursloven, jf. §§ 8 og 41, om tillatelse til:**

* å legge ned xxx

(Dersom det ikke oppnås enighet)

**II Etter oreigningslova jf. § 2, nr. 54:**

* Om samtykke til ekspropriasjon av manglende rettigheter dersom det ikke oppnås minnelig avtale mellom søker og rettighetshavere.

Opplysninger om nedleggingen er vedlagt.

Med vennlig hilsen

Navn (firma eller person)

Adresse

e-post

telefon

|  |
| --- |
| Sammendrag |
| Kort sammendrag av begrunnelse for nedlegging, de viktigste tekniske inngrepene og konsekvensene ved prosjektet. Stikkord er   * hydrologiske endringer i vassdraget * teknisk gjennomføring av nedleggingen. * virkninger for allmenne interesser, f.eks. landskap og friluftsliv, kulturminner, verdifulle naturtyper, rødlistearter, brukerinteresser, reindrift. |

Innhold

[1 Innledning 4](#_Toc120690916)

[1.1 Om søkeren 4](#_Toc120690917)

[1.2 Begrunnelse for nedlegging 4](#_Toc120690918)

[1.3 Geografisk plassering av vassdragsanlegget 4](#_Toc120690919)

[1.4 Beskrivelse av området 4](#_Toc120690920)

[1.5 Beskrivelse av vassdragsanlegget 4](#_Toc120690921)

[1.6 Eksisterende inngrep 5](#_Toc120690922)

[2 Beskrivelse av nedleggingen 6](#_Toc120690923)

[2.1 Plan for nedlegging av vassdragsanlegg 6](#_Toc120690924)

[2.2 Fordeler og ulemper ved tiltaket 6](#_Toc120690925)

[2.3 Arealbruk og eiendomsforhold 6](#_Toc120690926)

[2.4 Forholdet til offentlige planer og nasjonale føringer 7](#_Toc120690927)

[3 Virkning for miljø, naturressurser og samfunn 8](#_Toc120690928)

[3.1 Hydrologi (virkninger av nedleggingen) 8](#_Toc120690929)

[3.2 Grunnvann 8](#_Toc120690930)

[3.3 Naturfare og klimaendringer 8](#_Toc120690931)

[3.4 Rødlistearter 9](#_Toc120690932)

[3.5 Terrestrisk miljø 9](#_Toc120690933)

[3.6 Akvatisk miljø 9](#_Toc120690934)

[3.7 Verneplan for vassdrag og Nasjonale laksevassdrag 9](#_Toc120690935)

[3.8 Landskap 9](#_Toc120690936)

[3.9 Sammenhengende naturområder med urørt preg 10](#_Toc120690937)

[3.10 Kulturminner og kulturmiljø 10](#_Toc120690938)

[3.11 Reindrift 10](#_Toc120690939)

[3.12 Ferskvannsressurser 10](#_Toc120690940)

[3.13 Brukerinteresser og friluftsliv 10](#_Toc120690941)

[3.14 Damsikkerhet 11](#_Toc120690942)

[3.15 Kostnad for nedlegging sett opp mot kostnader for opprusting 11](#_Toc120690943)

[3.16 Samlet vurdering 11](#_Toc120690944)

[4 Avbøtende tiltak 11](#_Toc120690945)

[5 Referanser og grunnlagsdata 12](#_Toc120690946)

[6 Vedlegg til søknaden 12](#_Toc120690947)

# Innledning

## Om søkeren

Tiltakshavers navn og navn på vassdragsanlegget som ønskes nedlagt, adresse og ev. organisasjonsnummer og eierforhold. Dersom det er noen andre enn anleggseier som skal være ansvarlig for nedleggingen må det opplyses om dette.

## Begrunnelse for nedlegging

Forklar kort om hvorfor du/dere ønsker å legge ned vassdragsanlegget. Om nedleggingen er vedtatt konsesjonspliktig etter vannressursloven skal dette oppgis sammen med ev. gjeldende tillatelser (konsesjoner/tillatelser etter vannressursloven/vassdragsreguleringsloven/vassdragsloven). Oppgi årstall og dato for når tillatelsene ble gitt.

Opplys om du/dere har vært i kontakt med andre som kan være interessert i å overta anlegget.

Hvis anlegget er klassifisert, må konsekvensklasse oppgis.

## Geografisk plassering av vassdragsanlegget

Leser skal lett forstå hvor vassdragsanlegget er plassert. Kommune, fylke, vassdrag (vassdragsnummer finner du i NVE Atlas), Gnr. og Bnr., nærhet til tettsted ev. bebyggelse skal oppgis/beskrives. Kart over området vedlegges (regionalt kart, oversiktskart 1:50 000 og situasjonskart 1:5000) (se vedleggsliste).

## Beskrivelse av området

Gi en generell beskrivelse av området rundt anlegget, både oppstrøms og nedstrøms og omkringliggende landskap.

## Beskrivelse av vassdragsanlegget

Gi en kort beskrivelse av vassdragsanlegget. Oppgi byggeår, ev. endringer/utvidelser, hva anlegget har vært brukt til, og annen relevant informasjon om anlegget. Legg ved bilder av anlegget (vedlegg 5). Dersom det finnes tegninger/skisser av dammens konstruksjon, skal også disse legges ved.

|  |  |  |  |
| --- | --- | --- | --- |
| **Navn på sted/dam/vassdragsanlegg** | | |  |
| **Beskrivelse av anlegget** |  | Hovedanlegg | Hjelpeanlegg |
| Damlengde | m |  |  |
| Damhøyde | m |  |  |
| Dambredde | m |  |  |
|  |  |  |  |
| **TILSIG** |  |  |  |
| Nedbørfelt | km2 |  |  |
| Spesifikk avrenning | l/s/km2 |  |  |
| Middelvannføring normalår | m3/s el. l/s |  |  |
|  |  |  |  |
| **MAGASIN** |  |  |  |
| Magasinvolum | mill. m3 |  |  |
| HRV | moh. |  |  |
| LRV | moh. |  |  |
| Normalvannstand i dag | moh. |  |  |
| Normalvannstand etter nedlegging | moh. |  |  |

## Eksisterende inngrep

Informer om andre eksisterende inngrep i vassdraget i nærheten av anlegget som skal legges ned, som for eksempel dammer, vannledninger, veier, kraftlinjer, forbygninger, vannuttak, reguleringer, kraftverk og settefiskanlegg. Vurder om disse kan bli berørt av nedleggingen.

# Beskrivelse av nedleggingen

## Plan for nedlegging av vassdragsanlegg

Ved nedlegging skal hele anlegget fjernes og vassdraget så langt som mulig tilbakeføres til forholdene slik de var før anlegget ble bygd. Beskriv hvordan rivningsarbeidet skal skje og begrunn hvorfor valgte fremgangsmåte ivaretar kravene nevnt over.

Vassdragsanlegget som skal legges ned tegnes inn på kart (vedlegg 3). Dersom det er planer om å la noe av anlegget stå igjen må dette begrunnes. Forutsetningen er at det som skal stå igjen av dammen har bruddkonsekvenser tilsvarende konsekvensklasse 0, se damsikkerhetsforskriften. Hvis ikke hele anlegget blir fjernet har anleggseier vanligvis fortsatt ansvar for vedlikehold og sikkerhet for anlegg/deler av anlegg som ikke fjernes, jf. damsikkerhetsforskriften. Det som skal stå igjen av anlegget må utformes på en slik måte at det er tilpasset et fremtidig endret klima. Hvilke klimaendringer nedleggingen må tilpasses avhenger av hvor i landet tiltaket planlegges. Norsk klimaservicesenter har utarbeidet klimaprofiler som beskriver hvordan klimaendringer vil påvirke ulike deler av Norge. Du/dere må under planlegging av nedleggingen bruke informasjonen og følge anbefalingene i klimaprofilene, se: www.klimaservicesenter.no, og informasjon på www.[klimatilpasning.no](http://www.klimatilpasning.no/).

**2.2.1 Veibygging**

Beskriv nødvendig veibygging i forbindelse med nedleggingen, både midlertidige anleggsveier og permanente veier. Bredden på veier og ryddebeltet i anleggsfasen skal oppgis. Veiene skal tegnes inn på kart (vedlegg 3)

**2.2.2 Lagring av masser**

Behov for eventuell lagring av masser fra vassdragsanlegget (midlertidige og permanente) skal beskrives og merkes av på kart. Opplys om massene er stedegne.

Kapitlet ses i sammenheng med kapittel 2.4. All arealbruk tegnes inn på kart, jf. vedlegg 3.

## Fordeler og ulemper ved tiltaket

Fordeler

Beskriv fordelene av nedleggingen.

Ulemper

Ulemper som berører allmenne interesser nevnes her.

## Arealbruk og eiendomsforhold

Arealbruk

Oppgi størrelse og beliggenhet av nødvendige arealer som må brukes. All arealbruk skal tegnes inn på kart.

|  |  |  |  |
| --- | --- | --- | --- |
| **Inngrep** | **Midlertidig arealbehov (m2el. daa)** | **Permanent arealbehov (m2 el. daa)** | **Ev. merknader** |
|  |  |  |  |

Eiendomsforhold

Forholdet til rettighetshaverne skal beskrives og være avklart før innsending av søknaden. Dersom det søkes om samtykke til ekspropriasjon etter oreigningsloven, skal det først være forsøkt å få til en minnelig ordning med alle berørte parter, og dokumentasjon på dette skal forelegges NVE. Oversikt over berørte grunneiere og rettighetshavere vedlegges.

## Forholdet til offentlige planer og nasjonale føringer

Beskrivelse av nedleggingens status i forhold til:

Kommuneplaner  
Planer i henhold til plan- og bygningsloven, mm. Hva er status for området i kommuneplanens arealdel?

Verneplan for vassdrag   
Beskriv områdets status i forhold til Verneplan for vassdrag

Nasjonale laksevassdrag   
Beskriv områdets status i forhold til Nasjonale laksevassdrag

Ev. andre planer eller beskyttede områder  
Dersom tiltaket berører områder som er omfattet av fylkesvise planer, områder vernet etter naturvernloven/naturmangfoldloven, fredet etter kulturminneloven, statlig sikret friluftsområde med mer skal dette oppgis.

EUs vanndirektiv/vannforskriften  
Status for vassdraget i henhold til vedtatte regionale forvaltningsplaner for vassdrag oppgis. Opplysninger om dette finner dere på www.vannportalen.no

# Virkning for miljø, naturressurser og samfunn

Her skal det gis en beskrivelse av dagens situasjon (nå-situasjon) for hvert av deltemaene, og en redegjørelse av forventede endringer og konsekvenser av nedleggingen. Det er ikke nok å vise videre til ev. vedlagte rapporter.

Biologisk mangfoldrapport kan utarbeides iht. NVE veileder 6/2018. Det er ikke gitt at dette er nødvendig. For nedlegging av større anlegg bør det biologiske mangfoldet undersøkes. Det skal tydelig fremgå i søknaden hva som er søkers egne synspunkter, og hva som er hentet fra en ev. utredning dersom synspunktene er motstridende.

## Hydrologi (virkninger av nedleggingen)

Dagens hydrologiske forhold beskrives; middelvannføring, alminnelig lavvannføring og flomvannføring. Informer om når på året det vanligvis opptrer perioder med lavvannføring og flomvannføring i vassdraget.

Vurder hvordan nedleggingen vil påvirke vannføringen i vassdraget. Endrede flomforhold beskrives under delkapitlet «Naturfare og klimaendringer».

Hvis anleggsarbeidet med nedleggingen kan påvirke alminnelig lavvannføring må dette komme frem. Vurder behovet for slipp av minstevannføring i anleggsperioden.

## Grunnvann

Det skal angis hvorvidt grunnvannet i områdene er kartlagt og om det blir berørt.

## Naturfare og klimaendringer

Beskriv flommer i vassdraget (hyppighet, størrelse og tid på året).

Dersom anlegget har reguleringsmagasin og aktivt reguleres i dag, må dere vurdere om nedleggingen kan føre til økt flomfare nedstrøms anlegget. Vurder også hvordan vassdraget vil bli påvirket av eventuell endret flomvannføring som følge av nedleggingen, og behovet for avbøtende tiltak.

Dersom det planlegges nedlegging på annen måte enn at hele anlegget fjernes, må dere vurdere om dette kan medføre økt flomfare sammenlignet med å fjerne hele anlegget og tilbakeføre vassdraget så langt som mulig til slik det var før anlegget ble bygd. Dere må se dette i sammenheng med hvordan fremtidig klima forventes å påvirke hydrologien i vassdraget. Her skal anbefalte klimapåslag for flomvannføring, og andre forventede endringer beskrevet i klimaprofilen for området ligge til grunn for vurderingen, se [www.klimaservicesenter.no](http://www.klimaservicesenter.no).

Gi en kort vurdering av om anlegget som skal legges ned med midlertidig anleggsområde er skredutsatt. Potensiell fare for steinsprang, snøskred og kvikkleire beskrives med utgangspunkt i informasjon i NVEs temakart som finnes på NVEs nettsider. Hvis det finnes registreringer av skredhendelser skal det også omtales. Der det er potensiell fare skal det foretas en konkret vurdering. Dersom faren ikke er reell ber vi om en begrunnelse for dette, ev. om det er behov for risikoreduserende tiltak.

For mer veiledning, se NVEs Retningslinje nr. 2/2011 *«Flaum og skredfare i arealplanar»* og NVEs veileder: «Kartlegging og vurdering av skredfare i arealplaner». Disse finnes på NVEs nettsider.

Gi en vurdering av om nedleggingen kan føre til økt erosjon, sedimenttransport og tilslamming av vassdraget.

## Rødlistearter

Informer om det finnes rødlistearter i området, og sannsynligheten for funn.

Funn av rødlistearter skal presenteres i egen tabell. Bruk gjeldende Norsk rødliste for arter.

|  |  |  |  |
| --- | --- | --- | --- |
| **Rødlisteart** | **Rødlistekategori** | **Funnsted** | **Påvirkningsfaktorer\*** |
|  |  |  |  |
|  |  |  |  |
|  |  |  |  |

\* se [www.artsportalen.artsdatabanken.no](http://www.artsportalen.artsdatabanken.no)

## Terrestrisk miljø

Hvis det er utarbeidet rapport om biologisk mangfold eller det finnes andre rapporter, skal teksten ta utgangspunkt i disse. Dersom det ikke er utarbeidet rapport om biologisk mangfold, se for eksempel [www.naturbase.no](http://www.naturbase.no), [www.vassdragsatlas.no](http://www.miljodirektoratet.no/no/Tjenester-og-verktoy/Database/Vassdragsatlas/) og [http://artskart.artsdatabanken.no](http://artskart.artsdatabanken.no/default.aspx). Ta kontakt med Statforvalteren og kommunen og undersøk hvilken informasjon de har om naturmangfoldet innenfor influensområdet for nedleggingen.

Søknaden må inneholde en generell omtale av biologiske verdier knyttet til det terrestriske miljøet i området. Verdifulle naturtyper og rødlistearter må omtales sammen med en beskrivelse av andre karplanter, moser, lav, fugl og pattedyr. Arter som omfattes av Miljødirektoratets handlingsplaner, eller prioriterte arter iht. naturmangfoldloven omtales spesielt.

Med hensyn til fugl skal det legges vekt på omtale av mulige forekomster av vanntilknyttet fugl som for eksempel fossekall, vintererle og lom.

## Akvatisk miljø

Hvis det er utarbeidet rapport om biologisk mangfold eller det foreligger andre rapporter, skal teksten ta utgangspunkt i disse. Hvis det ikke er utarbeidet rapport om biologisk mangfold, se for eksempel [www.naturbase.no](http://www.naturbase.no) , [www.vassdragsatlas.no](http://www.miljodirektoratet.no/no/Tjenester-og-verktoy/Database/Vassdragsatlas/) og [http://artskart.artsdatabanken.no](http://artskart.artsdatabanken.no/default.aspx). Ta kontakt med Statsforvalteren og kommunen og undersøk hvilken informasjon de har om naturmangfoldet innenfor influensområdet for nedleggingen.

Søknaden må inneholde en generell omtale av biologiske verdier knyttet til det akvatiske miljøet i området. Verdifulle ferskvannslokaliteter og rødlistearter må omtales spesielt sammen med en beskrivelse av fisk og andre ferskvannsorganismer. Arter som omfattes av Miljødirektoratets handlingsplaner, eller prioriterte arter iht. naturmangfoldloven omtales spesielt.

Dersom nedleggingen berører anadrom strekning eller storørretstammer skal absolutt vandringshinder kartfestes og dokumenteres med foto.

## Verneplan for vassdrag og Nasjonale laksevassdrag

Dersom området er del av vassdrag som inngår i Verneplan for vassdrag eller Nasjonale laksevassdrag skal konsekvenser av nedleggingen vurderes særskilt opp mot disse planene.

## Landskap

Landskapet i området skal beskrives. Det skal vurderes hvilke konsekvenser nedleggingen kan få for hvordan landskapet oppleves. Den vanligste landskapsendringen ved nedlegging av vassdragsanlegg er at tidligere vanndekt areal blir tørrlagt. Beskriv ev. virkninger for landskapsopplevelsen på både kort og lang sikt. Vurder hvor synlig ev. endringer i landskapsrommet blir.

Dersom det planlegges permanent lagring av stedegne masser, skal dere vurdere hvordan dette vil påvirke opplevelsen av landskapet. Begrunn hvorfor eventuell lagring av stedegne masser ikke er i konflikt med kravet om at hele anlegget skal fjernes.

## Kulturminner og kulturmiljø

Nedleggingens virkning på faste kulturminner (automatisk fredete og verneverdige kulturminner) og kulturmiljøer skal undersøkes og konsekvenser vurderes.

Det skal tas kontakt med fylkeskommunen og ev. Sametinget tidlig i planleggingsfasen, og før innsending av søknad, for avklaring i forhold til kulturminner.

Vassdragsanlegget kan være et kulturminne i seg selv og status må da beskrives.

## Reindrift

Reindriftsaktiviteten i området skal beskrives og forventede virkninger som følge av nedleggingen skal vurderes. Dersom minimumsbeiter og særverdiområder (kalvingsområder, parringsland, flyttleier, trekkleier og reindriftsanlegg) blir påvirket må områdene avmerkes på kart. I samme kart må vassdragsanlegget som skal nedlegges avmerkes. Eventuelle avbøtende tiltak vurderes særskilt. Det skal tas kontakt med lokalt reinbeitedistrikt tidlig i planleggingsfasen, og før innsending av søknad, for avklaring i forhold til reindriftsinteresser. Landbruksdirektoratet bør kontaktes angående status på kartene på kilden.nibio.no.

Dette delkapittelet kan strykes om vassdragsanlegget ligger utenfor reindriftsområder.

## Ferskvannsressurser

Ferskvannsressurser omfatter ferskvann til vannforsyning (drikkevann, jordvanning, industriprosessvann), kraftproduksjon, settefiskanlegg, snøproduksjon osv. Dagens situasjon og ev. konsekvenser av nedleggingen skal beskrives.

## Brukerinteresser og friluftsliv

Bruken av området skal beskrives, dette inkluderer bl.a. friluftsliv, inkludert jakt og fiske, og annen ferdsel i området. Reiseliv og turisme beskrives også under dette punktet. Dagens situasjon og ev. konsekvenser av nedleggingen skal beskrives.

## Damsikkerhet

Dette delkapitlet er bare aktuelt ved nedlegging på annen måte enn ved fullstendig fjerning av vassdragsanlegget. Reglene i damsikkerhetsforskriften er aktuelle dersom

* deler av vassdragsanlegget skal stå igjen med vanntrykk på den ene siden
* det planlegges å bygge en dam (terskel) for å opprettholde en viss vannstand i tilhørende magasin

Det som skal stå igjen av anlegget må ha bruddkonsekvenser tilsvarende konsekvensklasse 0. Konsekvensene ved brudd på dam skal derfor vurderes. Dette gjelder skader på boliger, infrastruktur eller sårbart terreng. Egne skjema for klassifisering av dammer for senere vedtak om klasse skal følge søknaden som eget dokument. Benytt samme skjema som for små kraftverk, men det er ikke nødvendig å fylle ut den delen av skjemaet som omhandler trykkrør.

## Kostnad for nedlegging sett opp mot kostnader for opprusting

Gi en vurdering av kostnaden av å rive anlegget opp imot det å rehabilitere anlegget. Dette kapittelet er spesielt viktig der det er mange andre interesser som en nedlegging vil være til skade eller ulempe for, og for anlegg som man antar at andre ønsker å overta.

## Samlet vurdering

Konsekvensene for de forskjellige temaene oppsummeres i en tabell

Eksempel på tabell:

|  |  |  |
| --- | --- | --- |
| **Tema** | **Konsekvens** | **Søker/konsulent sin vurdering** |
| Vanntemp., is og lokalklima | *eks. middels negativ* | *konsulent/søker* |
| Ras, flom og erosjon | *eks. liten negativ* | *søker* |
| Ferskvannsressurser | *eks. liten negativ* | *konsulent* |
| Grunnvann |  |  |
| Brukerinteresser |  |  |
| Rødlistearter |  |  |
| Terrestrisk miljø |  |  |
| Akvatisk miljø |  |  |
| Landskap |  |  |
| Kulturminner og kulturmiljø |  |  |
| Reindrift |  |  |
| **Oppsummering** |  |  |

# Avbøtende tiltak

Her diskuteres mulig avbøtende tiltak som kan bidra til å redusere konfliktnivået.

Eksempler på andre avbøtende tiltak:

* Terskler og biotopjusterende tiltak, eksempelvis etablering av kunstige hekkeplasser.
* Tiltak for å sikre vandringsveier for fisk.
* Reetablering av vegetasjon.

# Referanser og grunnlagsdata

Her oppgis referanser til informasjon og data som er benyttet i søknaden.

# Vedlegg til søknaden

1. Regionalt kart. Vassdragsanlegget skal være avmerket.
2. Oversiktskart (1:50 000). Nedbørfelt og vassdragsanlegget skal være inntegnet. Kartet skal være i A3 el A4 format, tydelig og lesbart, med farger og gode tegnforklaringer.
3. Detaljert kart over området (1:5000). Kartet skal vise tekniske inngrep som ønskes lagt ned og evt. riggområder/områder det skal lagres masser. Kartet skal være i A3 el A4 format, tydelig og lesbart, med gode tegnforklaringer. Vassdragsanlegget skal tegnes inn med farger.
4. Reindrift. Dersom minimumsbeiter eller særverdiområder blir berørt skal områdene avmerkes på kart. I samme kart må vassdragsanlegget som skal nedlegges avmerkes. Kartet skal være i A3 el A4 format, tydelig og lesbart, med gode tegnforklaringer.
5. Fotografier av berørt område og tekniske inngrep.
6. Oversikt over berørte grunneiere og rettighetshavere
7. Ev. miljørapport/ Biologisk mangfoldrapport.